〔警告︰本篇演講內容露骨同涉及性暴力〕
〔觀眾務必慎入〕
「Ashley Judd，正一無知蕩婦。」
「人哋話你臭閪關你撚事咩。」
「網路就係咁㗎啦，
你睇唔過眼就死開啦，八婆！」
「我求神拜佛 Ashley Judd 不得好死。
我未見過咁仆街嘅人。」
「Ashley Judd 就係點解 女人唔應該有投票權。」
「演《熄燈追緝令》嗰個八婆，
畀我屌我都唔屌。」
「咪理 Ashley Judd 個粉腸啦！
等佢成世無人屌，孤獨終老。」
「如果係都要我上佢，你老味，
Ashley Judd 我一定會搞到你瀨屎。
條八婆絕對係淫婦，
我唔搞死佢正契弟。」
針對女性嘅網路暴力 對全球兩性平權而言係悲劇
務必制止，刻不容緩
（掌聲）
無論少女抑或婦女嘅聲音
甚至我哋女性同盟嘅聲音都被打壓
令無論係個人、經濟 職業定政治層面都深受其害
只有阻止欺凌
我哋先可以獲得更多自由
我係肯塔基籃球隊嘅球迷
上年三月某一日
我做緊我平日最鍾意做嘅事
到場為我最愛嘅山貓隊加油
諗住好好咁睇場波
但之後我見到犯規 想提裁判吹罰，裁判都冇做
（笑聲）
搞笑嘅係，佢哋喺開波之前對我好友善
但比賽過程中就完全冇理我
（笑聲）
我哋隊三名球員俾人侵犯至流血
於是我又做咗件事︰發推特
「@ArkRazorback 打矛波， 抵罰球啦。
@KySportsRadio @marchmadness @espn 三名球員都俾佢整傷。」
毫無意外，我每日都喺推特、臉書 呢啲社交媒體
俾人用好似開場講嘅嗰啲說話 鬧到隻狗咁
2011 年我開始玩推特之後
歧視女性嘅人總係 留意著我做嘅每一樣嘢
包括我倡議嘅精神、我嘅信念
我甚至俾人話係鄉下婆
所有嘢都無一倖免俾人攻擊
於是我對用唔同方法回應
我試過同佢哋接觸
但有個男人發超淫穢、超核突嘅相畀我
裏邊有一個女仔同佢一齊
我咁樣覆返佢
「圖中個女仔係你個女吖？
我真係好驚啊， 你竟然諗埋曬咁核突嘅嘢，
仲咁樣同女性講嘢！」
然後佢嘅回覆令我意想不到
「你講得啱，我向你道歉。」
有時候人嘅良知需要被提醒
呢個男人根本都唔知同緊邊個玩
佢又大概當咗我係壞嘅女人
我同一個蘇格蘭男人結婚 14 年
我話︰「壞女人」 喺唔同國家有唔同意思
（笑聲）
不過我肯定你絕對係賤男中嘅極品
（笑聲）
（掌聲）
我曾經反抗同努力迎戰 呢啲針對女性嘅說話
但係喺上社交平台嘅大部分時間裡面
我隻眼開隻眼閉，費事理
覺得無能為力
但又覺得不堪入目、好傷心
所以我成日暗暗安慰自己
嗰啲攻擊我嘅、講緊我嘅評論 並非真實
即使我一個自稱女權主義者嘅人
願為女權聖戰拋頭顱撒熱血…
（笑聲）
內心都接受咗男權主義
真係好攞命
男權主義並非狹義為男性
而係我哋活喺呢個世界嘅一種制度
冇人，包括我，可以獨善其身
就喺嗰日，某種原因
我發嘅嗰條籃球推特 刺激咗全球一班「網路暴民」
用最尖酸、最惡毒嘅語言威脅我
話要打要殺要奸咁
你知嗎
當我夜晚獨坐家中
我收到我前夫發嚟嘅一條語音短訊
「莉莉……
嗰啲人嘅行為實在太惡劣喇。」
正因佢當晚一番話，我決心要企出嚟
我開始寫作
寫我面對各種性騷擾之後
包括三次強姦之後，我係點樣撐過嚟
但我因為寫作而收到惡意評論
呢啲係其中一啲惡意評論
而且我想講，被人叫做「 二五仔 」 真係過癮！
（ Jay：「佢都不知幾享受 俾人搞嘅每一秒！」）
觀眾：天呀，搞錯吖！
講者：多謝你哋 我都希望上天會睇得到
所以我寫咗篇女性專欄
題為「你對女性所作嘅網路暴力 只會引嚟女性審判你」
（笑聲）
（掌聲）
我孤身作戰，自己發表文章
因為我嘅顧問勸我
「唔好寫出街，
網路暴民報復於無形，
你只會令我替你擔心。」
不過我信任各位女性
信任同我哋志同道合嘅人
文章發表之後被瘋傳
亦證明每日針對女性嘅網路暴行 已經成為全世界普遍嘅現象
牽連我哋所有人
而且一旦多過一種問題俾人插嗰陣
情況更甚
性傾向、性別認同、種族、民族 以至宗教都可以俾人抨擊
以上種種嘅批評 只會加深女性經歷嘅傷害
特別係對年輕女性
到最後，批評只會傷害女性
女性嘅身心健康亦因此被嚴重損害
出現同遇到暴力時一樣嘅生理反應
皮質醇會激增，大腦邊緣系統會受損
生產力會因而下降
另外，喺工作方面，女性受到諸多束縛
求職嘅女性先喺網上被洩露裸照
然後被人話係有性病
佢哋嘅住址被惡意公開，用嚟招攬嫖客
最後真係引嚟嫖客上門
我哋喺學校亦受到騷擾
96% 喺網路發佈嘅色情圖像 都係影後生女
係，我哋嘅女仔
男仔比女仔高出二至三倍 喺未經同意情況下互傳圖片
關於報復式散佈色情，我想講
呢一次推特貼文事件嘅來龍去脈係
我連絡志同道合 一齊爭取網路安全同自由
我哋開頭建立名為 Speech Project 嘅網站
抵制網路暴力，伸張自由
個網站係一個非常重要嘅平台
因為到而家都未有國際合法嘅組織 應對針對女性嘅網路暴行
但係我哋可以做嘅就係 喺呢個網站度列出明確嘅定義
因為如果我哋無統一界定標準
就唔可以準確打擊暴力
我又發現報復式色情圖文 經常被危險使用
嗰啲未經同意情況下轉發嘅圖片 都係用嚟刻意羞辱、侮辱女性
試圖色情化女性
我唔知大家對「女性美」嘅定義係點
我認為「女性美」本身係美麗、美好嘅
而唔應該表現為色情淫穢
（掌聲）
我深知我有嘅資源同力量 係世界上好多人都冇
譬如話，我能夠同我嘅同事 創建 Speech Project 網站
我經常能夠引起社交媒體關注
我遲啲仲會去臉書總部參觀
不過仲未解決到差劣嘅報導手法…
我仲請人幫我刪除網路嘅惡意評論
令我耳根清淨
唔使受惡意評論影響
但係你估唔到 有人因為咁走嚟鬧我
「超，你咪活喺 一個只有你聲音嘅世界囖。」
但正因為有人發咗張性騷擾嘅相畀我
並且喺上面寫著想顏射我
所以我有權捍衛我嘅底線
（掌聲）
虛擬同現實只係一線之差
點解咁講呢？你哋可能唔知
我細個真係被性侵犯過
所以嗰條推特鉤起咗我嘅傷痛
我唔可以再軟弱無為
知唔知我哋採取咩行動？
我哋收集所有惡意評論，然後分析
編配意思，提取數據
從而理解當中嘅關係：
幾時同性騷擾有關
幾時同政治聯繫有關
幾時同年齡有關
幾時係同所有嘢有關
我哋會贏呢場仗嘅！
好在解決問題嘅辦法有好多
我會講其中幾種辦法
當然好歡迎你哋出謀獻策
第一：我哋必須從數碼媒體嘅知識著手
我哋要建立一個從女性角度出發嘅視野
兒童、學校、監護人、父母 都係我哋嘅對象
第二
我哋不如講下科技行業嘅人？
因為關乎女性嘅尊嚴同尊重
所以職場性別歧視必須停止
（掌聲）
（歡呼聲）
EDGE 係全球性別平等嘅認證
亦係我哋最低要求
如果連歐萊雅集團 喺印度、菲律賓、巴西
同俄羅斯嘅分公司都可以達到標準
矽谷同樣得
唔好再揾藉口喇
只有女性喺每個企業部門裏面 有著重要份量
兼且建立支援女性嘅平台
性別平等問題先至可以得到重視同解決
我仲想同科技界嘅朋友講︰
利用電玩遊戲裏邊 悔辱女性嘅元素賺錢必須停止
我唔想再見到
——好似幾個星期前 喺阿斯彭某個酒會度
你哋一面譴責「 玩家門 」戲謔女性
一面繼續以殘害及摔打女性為遊戲賣點
從遊戲之中賺數以十億美元利潤
俗啲講句
夠嘞！我真喺頂你唔順
（歡呼聲、掌聲）
我哋嘅執法人員更需要維持法紀
因為我哋見到個人暴力 已經延伸到網路暴力
喺美國
被男性親密伴侶殺害嘅女性 比 9.11 當中遇害嘅女性仲要多
比起喺阿富汗加埋伊拉克中 喪生嘅美國人仲要多
呢啲嘢唔應該攞出嚟講，不過係事實
我哋非常關心一笪地方嘅男性 點樣對待女性
2015 年
美國有 72,828 名女性 因為伴侶暴力問題尋求援助
我哋唔係要知道幾多人需要援助
而係我哋希望執法者需要有 最新嘅網路科技、設備
同埋理解呢啲平台點樣運作
警方曾經處理一宗 女士喺推特收到死亡恐嚇嘅案件
但警方束手無策，仲問返轉頭︰
「 推特係乜嚟？」
我哋需要新嘅法例去追得上今日嘅科技
同埋保障言論自由之餘 又可以杜絕仇恨言論
但最近紐約一名被告脫罪嘅事令人失望
原因係警方認為匿名或非匿名犯案
必須要通過電話、郵件、電報嚟犯案
（笑聲）
演講言辭必須科學中立
但好明顯，我嘅言詞真係太大膽
咁我哋嚟講下白人男性
白人男性喺社會裏邊都有角色 亦有決定要做
身為白人男性嘅你可以貢獻一分力量
亦都可以置之不理
喺呢個演講廳度 大家白人男性都唔出聲
但一出咗呢個門，所有人都會話
「噢，天哪， 佢係逆向歧視主義嘅人。」
呢句話係一位叫 Robert Moritz 嘅 白人男士講嘅
佢係羅兵咸永道會計師事務所主席
係佢叫我喺演講入面講返呢件事出嚟
所以我哋需要更多互助小組
以便受害者嘅生活或者財政出現問題時
大家可以互相幫助
當性暴力發生嘅時候 我哋每個人必須奮起抵抗
92% 29 歲以下嘅年輕人 遇過網路上面嘅性暴力
我哋當中 72% 嘅人又曾經遇到過
所以我哋要必須鼓起勇氣
停止蘊釀緊嘅性暴力風氣
最後，請大家相信我
相信我
（掌聲、歡呼聲）
呢個係人類之間互動嘅一個根本問題
但我相信互動係解決問題嘅核心所在
問題唔解決只會延續落去
Edith Wharton 話過︰ 「 結局隱藏喺開端 」
所以嚟到演講最尾 等我哋一齊為善去惡
雖然我一直孤身作戰
但係我知道我哋係同一陣線
最近我學到誠意同肯定 點樣化解惡性互動
化解惡性互動有五個要點︰
需要特別真誠
要有時間
可以隨時、隨地、同任何語言嘅人溝通
做到嘅話，會令到前扣帶迴
——大腦一個過渡位置
不斷充斥住美好嘅事物
所以我準備讚下我自己
希望大家畀啲反應
我哋嚟囖嚄，係咁讚嘅吓…
（笑聲）
我係有能力又堅強嘅女性，你哋會話？
觀眾：係，你係
講者︰我阿媽錫我
觀眾：係，佢鍚你
講者︰我場演講好掂
觀眾：係，掂吖
講者︰我有權企喺呢度
觀眾：係，無錯
講者︰我真係靚爆鏡
（笑聲）
觀眾：係，靚曬
講者︰上帝愛大家
觀眾：係，上帝愛我
講者︰我都愛你哋
多謝大家畀我為大家服務
我祝福你哋
（歡呼聲、掌聲）